projecte-aina/catalan_government_crawling huggingface dataset:
L'objecte del document és analitzar si el Projecte de llei introdueix restriccions a la competència i, si aquest és el cas, avaluar si les mateixes s'adeqüen als principis de necessitat i proporcionalitat, i a la resta de principis d'una bona regulació econòmica des del punt de vista de la competència.
Es tracta d'un informe ex-ante, és a dir, emès d'ofici amb anterioritat a la publicació i entrada en vigor de la norma.
L'objecte del document és analitzar si el Projecte de Decret introdueix restriccions a la competència i, si aquest és el cas, avaluar si s'adeqüen als principis de necessitat i proporcionalitat, i a la resta de principis d'una bona regulació econòmica des del punt de vista de la competència.
Es tracta d'un informe ex-ante, és a dir, emès amb anterioritat a l'aprovació per part del Govern del corresponent decret i que ha estat sol·licitat per la Direcció General de Turisme del Departament d'Empresa i Coneixement en data 5 d'agost de 2016.
L'objecte del document és analitzar si el Projecte de Decret introdueix restriccions a la competència i, si aquest és el cas, avaluar si les mateixes s'adeqüen als principis de necessitat i proporcionalitat, i a la resta de principis d'una bona regulació econòmica des del punt de vista de la competència.
Es tracta d'un informe ex-ante, és a dir, emès d'ofici amb anterioritat a la publicació i entrada en vigor de la norma.
Exposició de la valoració efectuada per l'ACCO de la darrera versió de proposta d'ordenança reguladora de la prestació dels serveis funeraris al municipi de Girona, elaborada en el marc del grup de treball constituït arran d'una iniciativa ciutadana.
Es destaquen, d'una banda, els aspectes positius que, des d'una òptica de competència, s'han incorporat a la mateixa i, de l'altra, aquells punts que l'ACCO considera que haurien de ser objecte de revisió i millora per part de l'Ajuntament.
El present document recull les consideracions de l'Autoritat Catalana de la Competència (en endavant, ACCO) sobre el Decret 314/2016, de 8 de novembre, pel qual es determinen les condicions específiques de contractació i comercialització de serveis de taxi i el règim jurídic de l'activitat de mediació (en endavant, el Decret) i s'ha emès en base a les competències atribuïdes per la Llei 1/2009, del 12 de febrer, de l'Autoritat Catalana de la Competència (en endavant, la Llei).
L'objecte del document és analitzar si el Decret introdueix restriccions a la competència i, si aquest és el cas, avaluar si s'adeqüen als principis de necessitat i proporcionalitat, i a la resta de principis d'una bona regulació econòmica des del punt de vista de la competència.
Es tracta d'una anàlisi ex-post, és a dir, emesa amb posterioritat a la publicació al Diari Oficial de la Generalitat de Catalunya del Decret.
Aquest document s'ha emès en base a l'anàlisi del Decret, així com de diversos dels documents que n'han integrat l'expedient d'elaboració.
Les possibilitats que ofereixen les noves tecnologies permeten incrementar l'exigència en relació amb la noció de perseguir que la restricció generi la mínima distorsió imprescindible per tal d'assolir l'objectiu que persegueix.
És a dir, no només que sigui proporcionada en una visió abstracte en el sentit que el dany a la competència pugui ser considerat inferior a l'objectiu perseguit, sinó que aquest dany sigui el menor possible.
És en aquesta línia que l'ACCO ha considerat procedent apuntar que una regulació estàtica difícilment pot constituir la mínima distorsió possible ja que una regulació dinàmica proveeix de flexibilitat la regulació i es pot adaptar a la realitat existent en cada moment.
Entre les diverses mesures previstes al text del Projecte de llei, el seu article 181 preveu la modificació de l'apartat 3er de l'article 63 del Decret legislatiu 1/2000, de 31 de juliol, pel qual s'aprova el Text únic de la Llei de l'esport (en en davant, Text únic de la Llei de l'esport).
A continuació s'exposa la valoració, en termes de competència, de la proposta de modificació de Text únic de la Llei de l'esport con tinguda a l'article 181 del Projecte de llei.
Per a la realització d'aquesta anàlisi l'ACCO també ha tingut en compte, a banda del text del Projecte de llei, els documents que han conformat l'expedient de l'avantprojecte de llei aprovat pel Govern de la Generalitat de Catalunya i disponibles a la pàgina web del Parlament de Catalunya.
Informe de regulació sobre la proposta de modificació de la Llei 12/2008, de 31 de juliol, de Seguretat Industrial, que conté l'Avantprojecte de Llei de simplificació, d'agilitat i reestructuració administrativa i de promoció de l'activitat econòmica, norma finalment inclosa al Projecte de llei de simplificació i millora de la regulació
Informe de regulació sobre la proposta de modificació del Decret llei 1/2009, del 22 de desembre, d'ordenació dels equipaments comercials, que conté l'Avantprojecte de llei de simplificació, d'agilitat i reestructuració administrativa i de promoció de l'activitat econòmica, norma finalment inclosa al Projecte de llei de promoció de l'activitat econòmica.
Informe de regulació sobre la proposta de modificació de la Llei 13/2002, de 21 de juny, de turisme de Catalunya, que conté l'Avantprojecte de llei de simplificació, d'agilitat i reestructuració administrativa i de promoció de l'activitat econòmica, norma finalment inclosa al Projecte de llei de promoció de l'activitat econòmica.
L'Autoritat Catalana de la Competència (en endavant, ACCO), de conformitat amb la seva norma de creació, té atribuïdes, entre d'altres, funcions en matèria de promoció de la competència.
Una de les tasques en aquest àmbit és realitzar propostes de canvi normatiu per millorar la qualitat procompetitiva de la regulació, així com propostes d'actuació administrativa que redueixin o eliminin restriccions a la competència existents.
En aquest document la Direcció General de l'ACCO realitza una sèrie de reflexions sobre la incidència que podrien tenir determinades mesures o canvis normatius en el nivell de competència dels serveis funeraris.
Aquest document té per objecte oferir una anàlisi, en clau de competència, del mercat dels cursos de sensibilització i reeducació viària per a la recuperació de punts del permís de conducció a Catalunya i, en particular, del sistema de gestió d'aquests cursos, posant de manifest aquelles restriccions a la competència que puguin no estar suficientment justificades i, si escau, oferint propostes de millora.
Durant l'any 2011, l'Autoritat Catalana de la Compatència (ACCO) va rebre diverses consultes relacionades amb la normativa catalana del taxi, tant autonòmica com local, les quals van permetre apreciar a aquest organisme el seu caràcter altament restrictiu.
Addicionalment, el sector del taxi i l'activitat d'arrendament de vehicles amb conductor (VTC) es troben, en l'actualitat, sotmesos a canvis importants que semblen demanar una revisió del model regulatori en vigor.
Per aquests motius, l'ACCO ha considerat oportú oferir unes reflexions sobre l'actual model regulatori del mercat del transport discrecional de passatgers de vehicles de turisme que puguin ser d'utilitat a les autoritats competents de cara a un possible replantejament d'aquest model.
En aquest treball, l'ACCO ha analitzat el model regulatori català del mercat esmentat, integrat per dues tipologies d'operadors: els prestadors del servei de taxi i aquells que es dediquen a l'activitat de VTC.
En la mesura que la privatització dels aeroports de l'Estat és una qüestió lligada a la competència, de notable transcendència per als ciutadans de Catalunya i d'indubtable actualitat, s'ha considerat oportú que l'Autoritat Catalana de la Competència (en endavant, ACCO) faci pública la seva posició en el marc de la seva funció de promoció de la competència.
En particular, l'objectiu d'aquest document és contribuir al debat sobre el model de gestió dels aeroports de l'Estat per tal que, aprofitant la seva privatització parcial, s'opti per un model de gestió més favorable a la competència.
L'Autoritat Catalana de la Competència (ACCO) no observa que les àrees de promoció econòmica urbana (APEU) presentin la capacitat d'alterar injustificadament les condicions de competència en el mercat.
Ans al contrari, les APEU poden esdevenir una fórmula que afavoreixi la competitivitat de determinada zona geogràfica on es desenvolupa activitat empresarial.
No obstant això, l'ACCO posa de relleu diversos aspectes del text que considera que haurien de ser objecte de millora (com ara el reforçament de la majoria necessària per a poder-les crear així com respecte les càrregues administratives que se'ls imposen) i efectua una reflexió sobre el paper que les APEU han de tenir; en aquest sentit, atès que aquestes àrees estan cridades a ser un entorn de contacte, participació, socialització i relació d'operadors de mercat, cal assegurar que no s'extralimitin de les funcions que tenen legalment reconegudes i no afavoreixin comportaments anticompetitius d'operadors de mercat.
(disponible en català i en castellà)
L'Autoritat Catalana de la Competència (ACCO) valora positivament l'Avantprojecte de llei d'impuls de l'activitat econòmica en un entorn digital com a iniciativa que, dins del marc de simplificació normativa, té com a objectiu l'estandardització dels procediments d'intervenció i la reducció de càrregues administratives per tal de facilitar l'activitat dels operadors econòmics.
Tanmateix, l'ACCO efectua una sèrie de consideracions respecte a determinats aspectes tècnics del projecte normatiu (sobre la proporcionalitat del certificat tècnic per a les activitats innòcues o de baix risc i sobre el procediment reglamentari per habilitar noves entitats col·laboradores de l'Administració en l'execució dels plans d'inspecció i control de l'exercici de les activitats), alhora que reclama, com a autoritat de competència, tenir un rol tant en el marc de la Comissió de Facilitació de l'Activitat Econòmica com en el del procediment de defensa dels drets i interessos dels operadors econòmics.
(disponible en català i en castellà)
En aquest document, l'Autoritat Catalana de la Competència (ACCO) valora en termes de política de competència la disposició addicional 4a. de la Llei 9/2017, de 8 de novembre, de contractes del sector públic (LCSP), En concret, analitza els possibles efectes en la concurrència i la competència en l'aprovisionament públic de la reserva de contractes en favor dels centres especials d'ocupació d'iniciativa social així com de les empreses d'inserció regulades.
L'objecte del present informe és analitzar si el text del projecte de Decret comporta la introducció de noves restriccions a la competència i, si aquest és el cas, avaluar si s'adeqüen als principis de necessitat i proporcionalitat, i a la resta de principis d'una bona regulació econòmica des del punt de vista de la competència.
Es tracta d'un informe d'ofici, emès amb anterioritat a l'aprovació per part del Govern de la Generalitat de Catalunya del projecte de Decret.
Per a la seva elaboració, l'ACCO s'ha basat en l'anàlisi del text del projecte de Decret facilitat pel Departament de Treball, Afers Socials i Famílies, impulsor de la norma, així com de la resta de documents de l'expedient d'elaboració que han estat publicats a la pàgina web del departament esmentat.
El passat 4 d'agost, el Govern de la Generalitat va aprovar el nou reglament de turisme de Catalunya (Decret 75/2020, de 4 d'agost, de turisme de Catalunya), un projecte normatiu que havia estat analitzat des de la perspectiva de competència en sengles ocasions (vegeu els IR 22/2015 i IR 24/2016).
Algunes de les crítiques efectuades en aquells moments, en especial respecte la regulació que es pretenia imposar als habitatges d'ús turístic, es reiteren per part de l'Autoritat Catalana de la Competènci (ACCO) en relació al text finalment aprovat pel Govern.
(Si voleu continuar llegint descarregueu-vos la nota de premsa)
(disponible en català i en castellà)
El passat 1 d'agost de 2016, va tenir entrada via correu electrònic a l'Autoritat Catalana de la Competència (ACCO) un escrit formulat per l'entitat PIMEC en el qual es relata el fenomen de la venda ambulant il·legal arreu del territori de Catalunya i la seva afectació negativa envers el comerç català, qui pateix les conseqüències directes de la competència deslleial.
És per aquest motiu que PIMEC ha sol·licitat que es respongui a aquesta problemàtica en relació a com hauria d'actuar l'Administració pública per erradicar-la en termes de competència, cosa que ha fet l'ACCO el 23 de setembre de 2016.
En aquest document l'Autoritat Catalana de la Competència (ACCO) analitza, des d'una perspectiva de competència, la conveniència i oportunitat de l'establiment, en règim de monopoli i gestió directa, del servei d'abastament d'aigua potable en el municipi de Vidreres, de conformitat amb l'article 97.2 del Reial Decret Legislatiu, de 18 d'abril, pel qual s'aprova el text refós de les disposicions legals vigents en matèria de règim local.
En aquest document l'Autoritat Catalana de la Competència (ACCO) analitza una sèrie de mesures proposades per l'Ajuntament de Barcelona, a adoptar per part de Cementiris de Barcelona, SA (CDBSA) un cop esdevingui operador públic de serveis funeraris, per tal d'evitar comportaments incompatibles amb la Llei 15/2007, de 3 de juliol, de defensa de la competència i, al mateix temps, incrementar el grau de competència en aquest mercat a la ciutat de Barcelona.
L'ACCO conclou que les mesures enunciades per l'Ajuntament semblen orientades a evitar o minimitzar els possibles riscos de competència que podrien esdevenir com a conseqüència de l'actuació de l'operador públic en el mercat de serveis funeraris.
Tanmateix, assenyala que la compatibilitat o no de l'actuació de l'empresa amb l'ordenament jurídic de competència dependrà de l'efectiva actuació que dugui a terme en el mercat.
Finalment, recomana que CDBSA es doti d'un codi o programa de compliment normatiu i pràctica responsable en matèria de política de competència ( compliance) que suposi un genuí compromís de l'empresa amb l'observança de la normativa de competència.
En el present document s'hi recullen les consideracions generals de l'Autoritat Catalana de la Competència (ACCO) sobre la modificació, per part de l'Ajuntament de Barcelona, del Pla especial d'ordenació dels establiments comercials destinats a la venda d'articles de record o souvenirs a la ciutat de Barcelona.
Aquestes consideracions s'han emès en el marc del termini d'informació pública i en exercici de les competències atribuïdes per la Llei 1/2009, del 12 de febrer, de l'ACCO.
La recomanació que es formula per part de l'ACCO és la necessitat d'avaluar l'impacte de la mesura en termes de competència i la conformitat de la norma amb els principis d'una regulació eficient i afavoridora de la competència.
En aquest document, emès a petició del propi Ajuntament de Barcelona, l'Autoritat Catalana de la Competència (ACCO) analitza les mesures que pretén adoptar Barcelona de Serveis Municipals, S.A. (BSM) un cop esdevingui operador públic de serveis d'odontologia, per tal d'evitar comportaments incompatibles amb la Llei 15/2007, de 3 de juliol, de defensa de la competència (LDC).
L'ACCO conclou que les mesures enunciades pretenen evitar o minimitzar els possibles riscos de competència que podrien esdevenir com a conseqüència de l'actuació de l'operador públic.
Tanmateix, assenyala que la compatibilitat o no de l'actuació de l'empresa amb l'ordenament jurídic de competència dependrà de l'efectiva actuació que dugui a terme en el mercat.
L'aparició i l'expansió de la Covid-19 està provocant una crisi sanitària i econòmica sense precedents en la història recent.
Una de les conseqüències més immediates que ha pogut observar el consumidor ha estat una reducció de l'oferta disponible d'alguns productes i el consegüent desabastiment i increment de preus.
Si voleu continuar llegint podeu decarregar-vos la nota de premsa annexa.
L'actual situació d'emergència sanitària en què ens trobem ha comportat que s'hagi compel·lit al conjunt de la ciutadania al seu confinament als respectius domicilis.
Això no obstant, més enllà de l'excepció per acudir al lloc de treball pels considerats serveis essencials s'han hagut d'establir excepcions addicionals a aquesta mesura.
Una d'elles és poder anar a proveir-se de medicaments subjectes a prescripció mèdica.
Aquesta excepció és fruit d'una regulació excessivament restrictiva i obsoleta fins al punt que impedeix l'adquisició de medicaments amb recepta per Internet, tal com per exemple estan optant molts ciutadans en aquests moments en relació amb altres productes de consum indispensable com són els aliments.
Si voleu continuar llegint podeu decarregar-vos la nota de premsa annexa.
El passat dia 27 de març, el Govern de la Generalitat de Catalunya, en el marc de l'actual situació d'emergència sanitària que viu el nostre país, va aprovar el Decret Llei 10/2020, pel qual s'estableixen noves mesures extraordinàries per fer front a l'impacte sanitari, econòmic i social del COVID-19 que introdueix una nova disposició addicional a la Llei 2/1997, de 3 d'abril, de serveis funeraris.
D'aquesta modificació normativa en destaca, atès que suposa una important intervenció en un sector liberalitzat, que els serveis funeraris poden ser declarats de prestació forçosa en situacions de greu emergència sanitària, el que implica,
Si voleu continuar llegint podeu descarregar-vos la nota de premsa annexa.
L'Autoritat Catalana de la Competència (ACCO) recomana treballar per reduir, sempre que sigui possible, les barreres a l'entrada en els mercats.
Així mateix, reitera la necessitat que no es limiti indegudament el sistema de distribució de productes essencials.
Si voleu continuar llegint podeu descarregar-vos la nota de premsa annexa.
La pandèmia de la COVID-19 ha provocat una crisi sanitària, econòmica i social sense precedents.
En aquestes excepcionals circumstàncies, l'Oficina Antifrau de Catalunya (OAC) ha alertat de la importància que els fons públics destinats a pal·liar els efectes d'aquesta abrupta i polifacètica crisi es gestionin de manera transparent, diligent, proporcional i justificada.
L'Autoritat Catalana de la Competència dona suport explícit a aquesta reivindicació.
L'Autoritat Catalana de la Competència (ACCO) considera que la prohibició del Govern Espanyol d'efectuar rebaixes al comerç físic és contrària als principis de regulació econòmica eficient del mercat i perjudica greument a consumidors i usuaris.
Concretament, l'ACCO considera que aquesta mesura:
Si voleu continuar llegint podeu descarregar-vos la nota de premsa annexa.
Disponible en català i castellà
La crisi sanitària provocada pel COVID-19 ha comportat que les Administracions Públiques -de tots els nivells territorials- hagin hagut d'efectuar compres i aprovisionaments públics amb gran celeritat, fet que ha implicat una mobilització extraordinària de recursos públics per fer front a les referides necessitats1.
A fi de poder atendre les exigències imposades per la pandèmia del COVID-19, s'han adoptat diverses normes que presenten especial incidència en els mecanismes de contractació pública.
Si voleu continuar llegint podeu descarregar els documents annexos.
El present document recull les consideracions de l'Autoritat Catalana de la Competència (en endavant, ACCO) sobre la Proposició de llei de mesures urgents en matèria de contenció de rendes en els contractes d'arrendament d'habitatge.
Aquesta Proposició de llei té per objecte la "contenció de les rendes [de lloguer]" que "s'instrumenta per mitjà de l'aplicació de l'índex de referència de preus de lloguer d'habitatges".
Essencialment aquest objectiu queda recollit en la literalitat de l'article 6.1 de la Proposició de llei:
Determinació de la renda inicial 1.
En els contractes d'arrendament d'habitatge objecte d'aquesta llei que es concloguin en àrees declarades de mercat tens, la renda pactada a l'inici del contracte no pot ultrapassar el preu de referència per al lloguer d'un habitatge de característiques anàlogues en el mateix entorn urbà."
Si voleu continuar llegint podeu descarregar-vos el document annex.
En aquest document, l'ACCO critica, d'una banda, el mecanisme de pròrroga previst a la disposició transitòria 6a de la Llei 10/2019, de 23 de desembre, de ports i de transport en aigües marítimes i continentals (en relació amb els articles 52 i 71), en virtut del qual, les concessions i autoritzacions vigents a la seva entrada en vigor són objecte de pròrroga i, de l'altra, la concreta actuació de Ports de la Generalitat en relació a la pròrroga del contracte de concessió per a la construcció i explotació del port esportiu Marina Palamós.
Per encàrrec del Tribunal Català de Defensa de la Competència (TCDC), un equip de treball, constituit per Jordi Blasco, Joan Calzada, Jordi Mas, Jordi Masias, i coordinat per Alfons Cornella, van participar en un "Taller per a la determinació dels temes que són susceptibles de tenir un impacte en conflictes de competència, en l'àmbit de les tecnologies de la informació i comunicació, a Catalunya, en l'horitzó 2004-2010".
Cada especialista va elaborar un briefing de temes que en la seva opinió podrien ser potencials fonts de conflictes en els propers anys.
Posteriorment, aquests documents es van comentar en grup en una sessió de treball conjunta, en la que també van participar els Vocals i el President del TCDC.
Actualment, existeix experiència comparada que mostra quins són els components essencials de l'anàlisi de la competència en els mercats.
Aquest estudi presenta una metodologia d'anàlisi de la competència en els mercats.
La memòria mostra de forma sistemàtica quins han de ser els components fonamentals de l'anàlisi de la competència en els mercats, i quines són les tècniques i investigacions necessàries per dur a terme l'anàlisi de la competència de forma rigorosa en termes econòmics.
A més a més, la memòria inclou unes propostes i reflexions sobre els criteris a tenir presents en l'exercici de la funció d'investigació i anàlisi de sectors i mercats, en termes de competència, de les Autoritats de la Competència.
L'ACCO, des del punt de vista de la política de competència, mitjançant la present nota pretén (i) posar de manifest diversos aspectes en relació amb la referida suspensió d'atorgament de llicències i/o comunicats i altres autoritzacions municipals connexes establertes per la legislació sectorial, per a l'obertura, la instal·lació o l'ampliació de tot tipus d'allotjament turístic així com (ii) formular unes breus consideracions sobre l'objectiu que presumptament perseguirà la nova regulació que s'ha anunciat.
Aquest treball analitza des del punt de vista de la competència el mercat de la distribució minorista de benzina a Catalunya.
Aquesta anàlisi és rellevant, econòmicament, per la importància de la benzina en el transport de tant de persones com de mercaderies.
Alhora permet avaluar els resultats de la liberalització d'un sector abans organitzat per l'Estat en forma de monopoli públic de producció i distribució de benzines.
L'objectiu del treball es analitzar empíricament l'abast de la contractació externa i el grau de competència en les concessions atorgades a empreses privades per tal d'avaluar els guanys d'eficiència que es poden derivar de la privatització.
Aquesta avaluació té lloc en el marc de l'estudi de la literatura prèvia que analitza la relació entre privatització, competència i eficiència en els mercats de serveis locals.
El principal objectiu d'aquest estudi és examinar els factors que determinen i influeixen en les activitats de les televisions locals catalanes, així com analitzar quines van ser les conseqüències dels canvis de regulació ocorreguts entre 1995 i 2002 per l'excedent del consumidor i benestar social.
Tanmateix, l'estudi posa punt i final amb una avaluació dels efectes de la propera aturada analògica.